
E l ő t e r j e s z t é s
Mindszentkálla Község Önkormányzata Képviselő-testületének

2025. május 28-án tartandó nyilvános ülésére
Tárgy: Jelentés a megszűnt Szentbékkálla és Mindszentkálla Szennyvíz Társulást érintő 2024. évi ellenőrzésekről 

Előterjesztő: Csombó Zoltán polgármester
Előkészítette: Molnárné Szalai Valéria pénzügyi ügyintéző     

                                                                                              Jogszabállyal nem ellentétes                       
   







                                                                                       Dr. Szabó Tímea 

                                                                                       címzetes főjegyző
Tisztelt Képviselő-testület!
A zárszámadáshoz kapcsolódóan számot kell adni az előző évben a társulásnál végzett ellenőrzésekről, illetve az ellenőrzések során feltárt esetleges hiányosságok pótlásáról, a tett intézkedésekről. Ezen törvényi előírásnak teszünk eleget az előterjesztés benyújtásával. 

2024. évben az alábbi ellenőrzések voltak Szentbékkálla és Mindszentkálla Szennyvíz Társulásnál:
I.       A 2024. évi ellenőrzési ütemtervben elfogadottak alapján belső ellenőrzés keretében Szentbékkálla és Mindszentkálla Szennyvíz Társulásnál szabályszerűségi ellenőrzés történt, az ellenőrzési programban meghatározottak szerint. Az ellenőrzést Kövessiné Müller Katalin belső ellenőr végezte. Az ellenőrzés tárgya, Szentbékkálla és Mindszentkálla Szennyvíz Társulás 2024. évi költségvetési határozat, tájékoztatási kötelezettség szabályszerűségének ellenőrzése.  A vizsgálat célja annak ellenőrzése, hogy a Társulási Tanács a költségvetési határozatát a jogszabályi rendelkezések figyelembe vételével készítette-e el, a szükséges tájékoztatási kötelezettségnek eleget tett-e. Az ellenőrzés eltérést nem állapított meg.

II.        A Magyar Államkincstár Önkormányzati Pénzügyi Szabályszerűségi Ellenőrzési Főosztálya szabályszerűségi pénzügyi utóellenőrzést tartott Szentbékkálla és Mindszentkálla Szennyvíz Társulásnál. A szabályszerűségi pénzügyi ellenőrzés keretében a helyi önkormányzat 2022.évi könyvvezetési kötelezettségével, az Áht. alcím alapján teljesítendő adatszolgáltatási kötelezettségeivel és az éves költségvetési beszámolójával kapcsolatban korábban ellenőrzés került lefolytatásra. A lefolytatott utóellenőrzés megállapításait az ÖPSZEF/629-8/2024. iktatószámú ellenőrzési jelentést tartalmazza. Az önkormányzat a kincstári utóellenőrzési jelentésben foglalt javaslatok alapján intézkedési tervet készített. Az intézkedési terv végrehajtása 2024. november 30-ig megtörtént.
A Társulás létrehozásának célja, szennyvízcsatorna-hálózat kiépítése, az ehhez szükséges forrás igénybevétele, a projekt megvalósításához szükséges pénzügyi és jogi feltételek megteremtése megvalósult, a projekt sikeresen lezárult, és a fenntartási időszak is véget ért. Ezen okból a Szentbékkálla és Mindszentkálla Szennyvíz Társulás 2024. december 31-el megszüntetésre került. Az államháztartásról szóló 2011. évi CXCV. törvény 11. § (1) bekezdése és a 105/A. § (1) bekezdése alapján jogutód nélküli megszűnés történt.

Az államháztartásról szóló 2011. évi CXCV. törvény 11. § (6) bekezdése alapján a jogutód nélkül megszüntetett költségvetési szerv nem magánjogi jogai és kötelezettségei a jövőre nézve megszűnnek azzal, hogy a megszűnés napján fennálló kötelezettségek teljesítéséért és követelések beszedéséért az (5) bekezdés szerinti szerv felel. Az (5) bekezdés szerint a költségvetési szerv jogutód nélküli megszüntetése esetén az állami vagyonról szóló 2007. évi CVI. törvény (a továbbiakban: Vtv.) vagy a megszüntetésről rendelkező jogszabály, megszüntető okirat eltérő rendelkezése hiányában a költségvetési szerv megszüntetés időpontjában fennálló magánjogi jogait és kötelezettségeit – ideértve a vagyonkezelői jogot is – az alapító szerv, az Országgyűlés vagy a Kormány által alapított költségvetési szerv esetén az alapító szerv által kijelölt szerv gyakorolja és teljesíti.

Határozati javaslat:

MINDSZENTKÁLLA KÖZSÉG ÖNKORMÁNYZATA 
KÉPVISELŐ-TESTÜLETÉNEK
…/2025. (…) HATÁROZATA

a 2024. évben Szentbékkálla és Mindszentkálla Szennyvíz Társulásnál végzett ellenőrzésekről szóló jelentésről

Mindszentkálla Község Önkormányzata Képviselő-testülete a Szentbékkálla és Mindszentkálla Szennyvíz Társulásnál 2024-ban végzett ellenőrzésekről szóló jelentést tudomásul veszi, és elfogadja azt.

Mindszentkálla, 2025. 05. 12.
Csombó Zoltán                                                                                                                      polgármester

